Oliver "Tuku" Mtukudzi (Highfield, Harare, Zimbabwe, 22 Septemba 1952 - The Avenues Clinic, Harare, 23 Januari 2019) alikuwa mwanamuziki wa Kizimbabwe. Oliver ni miongoni mwa wanamuziki walio maarufu kwa muda mrefu sana katika nchi hiyo. Alianza shughuli za muziki kunako [[1977]] pale alipojiunga na bendi ya Wagon Wheels, ambayo pia alikuwemo na mwanamuziki wa zamani Thomas Mapfumo. Wimbo wa kwanza ulikuwa "Dzandimomotera" ulioheshimika sana, na hapo ndipo Tuku alipotoa albamu yake ya kwanza, nayo pia ilileta mafanikio makubwa kabisa. Mtukudzi nae pia ni mmoja wa wanakundi la Mahube, kundi la muziki la nchi za Afrika ya Kusini. Oliver alikuwa baba wa watoto watano na babu wa wajukuu wawili, wawili hao pia ni wanamuziki. Alikuwa na dada zake wanne na kaka mmoja ambaye alimtangulia kufariki. Alifurahia kuogelea katika bwawa lake la kuogelea (swimming pool) ambalo lina umbo la gitaa.